**8. razred: BIOLOGIJA – *pouk na daljavo***

Ponedeljek, 6. 4. 2020 Zaporedna ura: 7., 8.

Sreda, 8. 4. 2020 (namesto kemije)

Pozdravljeni!

V petek ste imeli utrjevanje in previrjanje znanja. Ob pregledu vaših nalog ugotavljam, da kljub učbeniku in DZ, so bile nekatere naloge, pri nekaterih učencih, narobe.

Zato sedaj sledi **POPRAVA**. Z rdečo barvo si popravite naloge, ki ste jih imeli narobe.

1.Čutnice **za grenko** so **na korenu** jezika – **A**. Na konjici jezika so za sladko, ob straneh za kislo, slano.

2.a) Izsušitev (roženice ali očesa ali očesnega zrkla), nabiranje prahu in tujkov, bolečine, vnetje, slabši vid, solzenje.

b) S tem **preprečimo** **poškodbe mrežnice** (vidnih čutnic).*ali:* Zaradi premočne svetlobe (UV svetlobe) pride do poškodbe mrežnice (predela, kjer nastane slika). Oslepimo ravno NE.

3. **Deli očesa**: A – beločnica, B – žilnica, C – mrežnica, D – rumena pega, E – slepa pega, F – vidni živec, G – roženica, H – šarenica, I – leča.

a) Najbolj ostra slika –**D**.

b) **Šarenica** (**ne zenica!**, zenica je kolobar, kjer svetloba potuje v oko) in **leča.**

c) Ker se oko ne bi moglo takoj (ali tako hitro) prilagoditi na temo v tunelu in zato nekaj časa ne bi dobro videli; *ALI:* Zaradi postopnega prilagajanja očesa na temo (svetlobo).

4. Vohalne čutnice –**D**

5. Poškodba **bobniča**.

Si še prepričan, da znaš za toliko, kolikor si se ocenil? Pa brez uporabe učbenika in DZ?

**Ponavljaj o čutilih, dokler ti ne bo šlo odlično! Sledilo bo tudi ocenjevanje.**

Nova snov: **KOŽA**

**Učni cilji:**

učenci:

* razumejo, da opravlja koža različne naloge, predvsem pa je meja med organizmom in okoljem,
* spoznajo osnovno zgradbo kože in jo povežejo z njenim delovanjem,
* razumejo vlogo kože pri uravnavanju telesne temperature,
* razumejo delovanje in pomen čutil v koži,
* spoznajo vzroke za bolezni in poškodbe kože ter preventivo,
* spoznajo mehanizem za nastanek sončnih »opeklin« ob pretirani izpostavitvi UV-sevanju (poškodbe DNA v celicah kože) in posledice pretiranega sončenja.
* O koži se boš učil s pomočjo učbenika Spoznavam svoje telo in spletneg učbenika iRokus+ .
* Začel boš z nalogo v DZ na strani 24. Prosi družinske člane, da sodelujejo s tabo . Sklepe, ki si jih v poskusu ugotovil, zapiši.
* Natančno preberi in si oglej slike v učbeniku, na strani 92, 93 in 94. Iz prebranega izlušči bistvo. V zvezek naredi miselni vzorec – Zgradba kože (čez celo stran).
* Sedaj odpri še spletni učbenik iRokus+, na strani 8.1, kjer imaš zapisane naloge kože.
* Na strani 8.2. si natančno oglej sliko zgradbe kože in se nauči naloge posameznih delov.
* Pojdi še na stran 8.4, kjer si preberi in oglej slike, kako telo uravnava telesno temperaturo. Miselni vzorec lahko še dopolniš.
* Če si bil pozoren na vse zapisano, lahko sedaj rešiš naloge v DZ, na strani 24 in 25 (1., 2., in 3.).
* Mogoče si že imel težave z mozolji in aknami. Ker vem, da te zanima, kako nastanejo, si oglej film v učbeniku iRokus+ , na strani 8.6.
* **Sedaj preveri svoje znanje :**
1. Kaj je koža?
2. Naštej naloge, ki jih opravlja koža.
3. Katere plasti jo sestavljajo?
4. Kaj je melanin in kakšen je njegov pomen?
5. V koži sta dve vrsti žlez. Katerih ? Kakšne so naloge teh žlez?
6. Naštej kožne tvorbe.
7. Tretja plas kože je podkožje. Kakšna je naloga podkožja?
8. Ali si že slišal za "kurjo polt"? Zakaj se pojavi, ko nas zebe?
* Če ti kakšno vprašanje še dela težave, poišči odgovor v učbeniku ali DZ.

**NALOGA – POŠILJANJE**

**Prosim, da mi trije učenci (6., 5., 4.), miselni vzorec in odgovore na vprašanja fotografirajo in pošljejo na elektronski naslov najkasneje do 9. aprila.**

**Če te možnosti nimaš, napiši nalogo v wordov dokument in mi ga pošlji.**

Napiši mi tudi, koliko časa porabiš za obstoječi način učenja, koliko znanja usvojiš, kje imaš največ težav, uporabljaš učbenik iRokus+...

Za danes si končal. Steci ven in z vsemi čutili sprejemaj dražljaje iz okolice in še enkrat pomisli na to, kaj vse se ta trenutek dogaja v tvojem telesu.